| *Serratia* |
| --- |
| Cultivo de *Serratia marcescens*, a especie máis típica do xénero, en XLD ágar. |
| Clasificación científica |
| 

|  |  |
| --- | --- |
| Dominio: | Bacteria |
| Filo: | Proteobacteria |
| Clase: | Gammaproteobacteria |
| Orde: | Enterobacteriales |
| Familia: | Enterobacteriaceae |
| Xénero: | ***Serratia***Bizio 1823 |

 |
| Especies |
| *S. entomophila*
*S. ficaria*
*S. fonticola*
*S. grimesii*
*S. liquefaciens*
*S. marcescens*
*S. odorifera*
*S. plymuthica*
*S. proteamaculans*
*S. quinivorans*
*S. rubidaea*
*S. symbiotica* |

***Serratia*** é un xénero de bacterias gramnegativas, anaerobias facultativas, con forma de bacilo da familia das Enterobacteriaceae. A especie máis común do xénero é *S. marcescens*, que normalmente é a única patóxena e xeralmente causa infeccións nosocomiais (hospitalarias). Porén, hai raras cepas de *S. plymuthica*, *S. liquefaciens*, *S. rubidaea*, e *S. odoriferae* que poden causar enfermidades infecciosas. Membros deste xénero producen un pigmento vermello característico chamado prodixiosina, e poden distinguirse doutros membros da familia Enterobacteriaceae pola súa característica produción de tres encimas: DNase, lipase, e xelatinase.

Antes pensábase que *S. marcescens* non era unha bacteria patóxena, ata que se descubriron as súas capacidades infecciosas. Debido ao pigmento vermello que produce, foi moi utilizada para rastrear a transmisión bacteriana e para estudar o asentamento e arrastre da bacteria polas correntes de aire.

Infeccións en humanos
---------------------

Nos hospitais, as especies de *Serratia* tenden a colonizar nos adultos os tractos respiratorio e urinario, en vez do tracto gastrointestinal (a pesar de ser unha Enterobacteriaceae).

A infección por *Serratia* é responsable de aproximadamente o 2% das infeccións nosocomiais do sangue, tracto respiratorio superior e tracto urinario, feridas cirúrxicas, e pel e tecidos brandos en pacientes adultos. En salas de pediatría téñense informado de estalidos de infeccións de meninxite por *S. marcescens*, infeccións de feridas, e artrite.

As infeccións por *Serratia* causaron endocardite e osteomielite en persoas adictas á heroína.

Informouse de casos de artrite por *Serratia* en pacientes ambulatorios que recibiron inxeccións intraarticulares.

Notas
-----

1. ↑  Images courtesy of CDC () Accessed 07 July 2011.
2. ↑  Basilio J. Anía, M.D. "Serratia". *eMedicine*. Consultado o 2007-03-14.
3. ↑  "Serratia". *University of Texas at Houston Medical School*. Arquivado dende o orixinal o 28 de xaneiro de 2007. Consultado o 2007-03-14.
4. ↑  Health Canada. MSDS - Infectious Substances. Serratia. ( Arquivado 04 de febreiro de 2012 en Wayback Machine.) Accessed 07 July 2011.
5. ↑  MicrobeWiki, Serratia marcescens (). Accessed 07 July 2011.

Véxase tamén
------------

### Outros artigos

* Taxonomía bacteriana

|  |  |
| --- | --- |
| Control de autoridades | 
* Wd: Q134980
* JSTOR: serratia
* MAG: 2776450100

 |

|  |  |
| --- | --- |
| Identificadores taxonómicos | 
* EOL: 83136
* EPPO: 1SERRG
* GBIF: 3221744
* iNaturalist: 356663
* IRMNG: 1309475
* ITIS: 591707
* NCBI: 613
* Plazi: ID
* WoRMS: 415973

 |

|  |  |
| --- | --- |
| Identificadores | 
* eMedicine: 228495
* MeSH: D012705

 |